Source: http://docplayer.fi/3059332-Syrjinta-tyoelamassa.html
Timestamp: 2018-02-21 10:09:15+00:00
Document Index: 9472425

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Syrjintä työelämässä - PDF
Download "Syrjintä työelämässä"
1 Syrjintä työelämässä pilottitutkimus työsuojelupiirien aineistosta Milla Aaltonen, Mikko Joronen ja Susan Villa Syrjintä työelämässä Syrjintä pilottitutkimus työelämässä työsuojelupiirien aineistosta pilottitutkimus työsuojelupiirien aineistosta Tekijät: Milla Aaltonen, Mikko Joronen ja Susan Villa Tekijät: Ulkoasu Milla ja taitto: Aaltonen, Andrei Mikko Kuzmin, Joronen Helsinki ja Susan Times Villa Oy Ulkoasu Paino: Painoyhtymä ja taitto: Andrei Oy, Helsinki Kuzmin, Helsinki Times Oy Paino: Kannen Painoyhtymä ulkoasu ja Yhdenvertaisuus.fi Oy, Helsinki -ilme: Hahmo Design Oy Julkaisuvuosi: 2009 Kustantaja: Syrjinnänseurantaryhmä ISBN /2009 Sisäasiainministeriön julkaisu ISSN Yhdenvertaisuus Syrjintä työelämässä -tutkimus on rahoitettu sisäasianministeriön Syrjinnän seuranta -hankkeesta. Raportissa esitetyt näkemykset Sisäasiainministeriön eivät välttämättä vastaa julkaisu sisäasianministeriön 43/2009 näkemyksiä. 2
3 Milla Aaltonen, Mikko Joronen ja Susan Villa Syrjintä työelämässä pilottitutkimus työsuojelupiirien aineistosta 1
4 Syrjintä työelämässä Syrjintä pilottitutkimus työelämässä työsuojelupiirien aineistosta pilottitutkimus työsuojelupiirien aineistosta Tekijät: Milla Aaltonen, Mikko Joronen ja Susan Villa Tekijät: Ulkoasu Milla ja taitto: Aaltonen, Andrei Mikko Kuzmin, Joronen Helsinki ja Susan Times Villa Oy Ulkoasu Paino: Painoyhtymä ja taitto: Andrei Oy, Helsinki Kuzmin, Helsinki Times Oy Paino: Kannen Painoyhtymä ulkoasu ja Yhdenvertaisuus.fi Oy, Helsinki -ilme: Hahmo Design Oy Julkaisuvuosi: 2009 Kustantaja: Syrjinnänseurantaryhmä ISBN /2009 Sisäasiainministeriön julkaisu ISSN Syrjintä työelämässä -tutkimus on rahoitettu sisäasianministeriön Syrjinnän seuranta -hankkeesta. Raportissa esitetyt näkemykset eivät välttämättä vastaa sisäasianministeriön näkemyksiä. 2
5 Syrjintä työelämässä Syrjintä pilottitutkimus työelämässä työsuojelupiirien aineistosta pilottitutkimus työsuojelupiirien aineistosta Tekijät: Milla Aaltonen, Mikko Joronen ja Susan Villa Tekijät: Ulkoasu Milla ja taitto: Aaltonen, Andrei Mikko Kuzmin, Joronen Helsinki ja Susan Times Villa Oy Ulkoasu Paino: Painoyhtymä ja taitto: Andrei Oy, Helsinki Kuzmin, Helsinki Times Oy Paino: Kannen Painoyhtymä ulkoasu ja Yhdenvertaisuus.fi Oy, Helsinki -ilme: Hahmo Design Oy Julkaisuvuosi: 2009 Kustantaja: Syrjinnänseurantaryhmä ISBN /2009 Sisäasiainministeriön julkaisu ISSN Syrjintä työelämässä -tutkimus on rahoitettu sisäasianministeriön Syrjinnän seuranta -hankkeesta. Raportissa esitetyt näkemykset eivät välttämättä vastaa sisäasianministeriön näkemyksiä. 2
6 Syrjintä työelämässä Syrjintä pilottitutkimus työelämässä työsuojelupiirien aineistosta pilottitutkimus työsuojelupiirien aineistosta Tekijät: Milla Aaltonen, Mikko Joronen ja Susan Villa Tekijät: Ulkoasu Milla ja taitto: Aaltonen, Andrei Mikko Kuzmin, Joronen Helsinki ja Susan Times Villa Oy Ulkoasu Paino: Painoyhtymä ja taitto: Andrei Oy, Helsinki Kuzmin, Helsinki Times Oy Paino: Kannen Painoyhtymä ulkoasu ja Yhdenvertaisuus.fi Oy, Helsinki -ilme: Hahmo Design Oy Julkaisuvuosi: 2009 Kustantaja: Syrjinnänseurantaryhmä ISBN /2009 Sisäasiainministeriön julkaisu ISSN Syrjintä työelämässä -tutkimus on rahoitettu sisäasianministeriön Syrjinnän seuranta -hankkeesta. Raportissa esitetyt näkemykset eivät välttämättä vastaa sisäasianministeriön näkemyksiä. 2
7 Kiitokset Syrjintä työelämässä tutkimus toteutettiin sisäasiainministeriön avoimen menettelyn mukaisena palveluhankintana, osana syrjinnän seurantajärjestelmä hanketta. Tutkimus tehtiin Ihmisoikeusliitossa. Tekijät haluavat kiittää avusta aineiston keruussa piiripäällikkö Kaarina Myyri-Partasta ja tietopalvelusihteeri Sinikka Tarkiaista Uudenmaan työsuojelupiiristä, piiripäällikkö Hannu Mäkistä ja ylitarkastaja Petra Saarenmaata Hämeen työsuojelupiiristä, piiripäällikkö Seppo Pekkalaa ja ylitarkastaja Anna Pärttyä Turun ja Porin työsuojelupiiristä ja piiripäällikkö Arto Terosta ja lakimies Tove Lindelliä Vaasan työsuojelupiiristä. Lisäksi erityisen lämmin kiitos Oiva Kahralle aihepiiriä avaavista ja syväluotaavista keskusteluista. Helsingissä Milla Aaltonen Mikko Joronen Susan Villa 3
9 Syrjintä työelämässä pilottitutkimus työsuojelupiirien aineistosta 1. Johdanto Yleiskatsaus syrjintätilanteeseen Syrjintää koki 15 prosenttia suomalaisista Etnisten vähemmistöjen kokemukset syrjinnästä Syrjintää työelämässä tutkitaan paljon SAK:n luottamusmieskysely Työolobarometri Työolotutkimus ja tasa-arvobarometri Suomalaiset tietävät oikeutensa Mitä tutkimusten perusteella voidaan sanoa syrjinnästä? Selvityksen toteutus Aineiston muodostaminen Aineistoanalyysissä käytettyjen muuttujien luokitukset Työsuojelupiirien tietoon tullut syrjintä työelämässä Työsyrjintätapaukset Työsyrjintätapausten tarkastelua: ketä syrjintään? Työsyrjintätapausten tarkastelua: millaisissa tilanteissa syrjintää tapahtuu? Moniperusteisen syrjinnän ilmeneminen työelämässä Työpaikkailmoitukset Tulosten arviointia ja johtopäätelmiä Tutkimustulosten arviointia syrjinnän suojan näkökulmasta Työsyrjintätutkimuksen laadullista tarkastelua Syrjimättömyyden edistäminen julkisilla hankintasopimuksilla 6.1 Hankintamenettelyn pääpiirteet EY-tuomioistuimen kantoja sosiaalisen oikeudenmukaisuuden edistämisestä julkisissa hankinnoissa Julkisiin hankintoihin sovellettava kotimainen lainsäädäntö Syrjimättömyyden edistäminen käytännössä julkisissa hankinnoissa Yhdenvertaisuuden edistämisen hyödyt Tiivistelmä Sammanfatning Summary Liite: Keskeiset työsyrjinnän vastaiset säännökset
11 1. Johdanto Syrjinnän vastaista työtä tekevien keskuudessa on pitkään tuskailtu sitä, ettei työelämässä esiintyvästä syrjinnästä löydy sellaista kokonaisvaltaista ja kattavaa esitystä, joka sisältäisi kaikki keskeisimmät syrjintäperusteet. Käsitykset työsyrjintätilanteesta ovat muodostuneet tiedon palasista, joita on aika ajoin tarjolla satunnaisesti julkaistavista tutkimuksista, joissa tyypillisesti kartoitetaan tilannetta yhden tai parhaimmillaan muutaman kielletyn syrjintäperusteen näkökulmasta. Näin muodostuva kokonaiskuva jättää enemmän kysymyksiä avoimeksi kuin antaa vastauksia. Syrjintätiedon puutteellista nykytilaa kuvaa osuvasti se, että puhuttaessa työelämässä esiintyvästä syrjinnästä on turhan usein kotiin viemiseksi tarjolla vain ylimalkainen toteamus tyyliin työsyrjintää tapahtuu kaikkialla Suomessa, kaikilla syrjintäperusteilla, kaikissa työelämän eri tilanteissa. Syrjinnän vastaista työtä tekevien keskuudessa vallitsee yksimielisyys siitä, että työmarkkinoilla tapahtuu syrjintää. Mutta erityisesti niiden syrjintäperusteiden kohdalla, joilla ei ole omaa valvontaviranomaista, vastaukset tarkempiin kysymyksiin ovat pimennossa. Monen syrjintäperusteen kohdalla vastaukset työsyrjintään liittyviin kysymyksiin ovat pitkälti kansalaisjärjestöjen ja kentän toimijoiden esittämien arvioiden varassa. Asiakastyötä syrjinnän uhrien kanssa satunnaisesti tekeviä ja monenlaista neuvontaa heille tarjoavia kansalaisjärjestöjä ei ole syytä pitää epäluotettavina tietolähteinä, mutta heiltä peräisin olevaan syrjintätietoon on suhtauduttava varauksella. Tällainen tieto on usein informaatioarvoltaan rajallista, vaikka se perustuisi tilastoituihin asiakaskontakteihin. Tiedonkeruu palvelee lähtökohtaisesti järjestöjen omia tarpeita syrjinnän seurantatarpeiden sijasta. Lisäksi on ongelmallista, et- 7
12 tä kahden kansalaisjärjestön tuottama syrjintätieto on harvemmin keskenään vertailukelpoista. Vuonna 2008 sisäasianministeriö asetti hankkeen kansallisen syrjinnän seurantajärjestelmän toimeenpanemiseksi. Syrjinnän seurantajärjestelmän tarkoitus on antaa ajantasaista ja objektiivista tietoa syrjinnän määrästä, laadusta, syistä ja seurauksista Suomessa. Hankkeen tukena toimiva syrjinnän seurantaryhmä esitti keväällä 2009 sisäasianministeriölle erillistutkimuksen toteuttamista työelämässä esiintyvästä syrjinnästä. Ehdotuksessa pidettiin erityisen tärkeänä, että tutkimuksessa perehdytään työsuojelupiirien aineistoon, koska niitä ei ole aikaisemmin tarkasteltu kattavasti syrjinnän näkökulmasta. Lisäksi työsuojelupiirien aineiston tarkastelua pidettiin tärkeänä, koska viranomaistahoilla on keskeinen rooli syrjinnän säännöllisessä seurannassa, joten on tarpeen selvittää yksityiskohtaisesti, mitä ja millaista tietoa kyseisestä aineistosta on mahdollista saada. Monet syrjinnän vastaista työtä tekevät kansalaisjärjestöt ovat syrjinnän seurantaryhmän kanssa yhtä mieltä siitä, että viranomaisilla on keskeinen rooli syrjintätiedon keräämisessä ja tuottamisessa. Eräiden kansalaisjärjestöjen näkemys on, että ilman ylimäärästä resursointia heidän roolinsa syrjintätiedon keruussa pitäisi rajoittua asiantuntija-avun antamiseen kerätyn tiedon tulkinnassa. Toiset syrjintävaarassa olevia ryhmiä edustavat kansalaisjärjestöt mieltävät heille sopivana roolina viranomaisten toiminnan arvioinnin: Miten hyvin syrjintätiedon pohjalta toteutetaan yhdenvertaisuutta edistäviä toimenpiteitä? Toimivatko viranomaiset tehokkaasti vähentääkseen ja ehkäistäkseen syrjintää? Tämä tutkimusraportti on ensisijaisesti pilottitutkimus, jossa selvitetään, mitä ja millaista tietoa työelämässä esiintyvästä syrjinnästä on mahdollista saada työsuojelupiirien aineistosta. Raportti on vasta toissijaisesti tutkimus työelämässä esiintyvästä syrjinnästä. Tarkoituksena on, että raportti toimii ohjeellisena ja rakenteellisena viitekehyksenä tuleville työsyrjintätutkimuksille, joita syrjinnän seurantajärjestelmässä tehdään työsuojelupiirien aineistosta. Samalla tutkimustulokset kuitenkin tarjoavat tärkeää uutta tietoa työsyrjintätilanteesta ja siten paikkaavat ainakin joitakin niistä tiedon aukkokohdista, joihin syrjinnän vastaisen työn toimijat ovat pitkään kaipailleet vastauksia. Tutkimuksen tuloksia tarkasteltaessa on otettava huomioon aineiston tietyt erityispiirteet, jotka asettavat rajoituksia niiden tulkintaan. Tulokset kertovat vain ja ainoastaan työsuojelupiirien tietoon tulleista tapauksista, joissa on kyse työelämässä tapahtuneesta syrjinnästä. On syytä olettaa, että merkittävä osa työsyrjintätapauksista jää aineiston ulkopuolelle. Ensin- 8
13 näkin aineisto pitää sisällään vain sellaiset tapaukset, joiden johdosta on toteutettu valvontatoimenpiteitä. Esimerkiksi Uudenmaan työsuojelupiirissä noin seitsemänkymmentä prosenttia työhyvinvointia koskevista yhteydenotoista, joiksi muun muassa työsyrjintäasiat luokitellaan, hoidetaan puhelimitse ohjeita ja neuvoja antaen ilman varsinaisia valvontatoimenpiteitä. 1 Tämän lisäksi on muistettava, että käytössä olevan aineiston perusteella on mahdotonta sanoa, kuinka suuri osa työsyrjintää kokeneista turvautuu työsuojelupiirien tarjoamiin oikeusturvakeinoihin. Näin ollen tutkimuksen tuloksista ei voi tehdä suoria johtopäätöksiä työsyrjinnän tosiasiallisesta määrästä. Tutkimusraportin luvussa kaksi esitellään yleiskatsaus syrjintätilanteeseen Suomessa viime vuosina tehtyjen tutkimusten avulla. Painopiste on tutkimuksissa, jotka kartoittavat työelämässä esiintyvää syrjintää. Seuraavassa luvussa (3) käydään lävitse tämän tutkimuksen metodologia. Esityksessä on pyritty yksityiskohtaiseen esitystapaan, jotta käytetty metodologia olisi helposti arvioitavissa ja tarpeen vaatiessa paranneltavissa ja muunneltavissa tulevia raportteja varten. Neljännessä luvussa esitetään tilastollinen analyysi tutkimusaineistosta. Sen ensimmäisessä osassa tarkastellaan syrjintätapauksien määrää, syrjintäperusteita ja ilmenemismuotoja. Luvun toisessa osassa tarkastellaan lähemmin aineistosta löytyneitä syrjiviä työpaikkailmoituksia. Luvussa viisi tutkimuksen tuloksia arvioidaan syrjinnän suojan näkökulmasta ja tarkastellaan niiden laatua, heikkouksia ja vahvuuksia suhteessa aikaisemmin tehtyihin tutkimuksiin. Viimeinen luku (6) on erilliskappale, jossa käsitellään syrjimättömyyden edistämistä työelämässä julkisten hankintasopimusten avulla. Kappaleen tarkoituksena on toimia keskustelun avaajana tästä Suomessa vielä hyvin heikosti tunnetusta asiasta. 1 Työhyvinvointiin liittyvät yhteydenotot työsuojelupiiriin vuonna Uudenmaan työsuojelupiiri, ( ). 9
15 2. Yleiskatsaus syrjintätilanteeseen 2.1 Syrjintää koki 15 prosenttia suomalaisista Yleiskuvaa syrjinnästä voidaan hahmotella erilaisten tutkimusten kautta. Kattavimmat syrjintätutkimukset eivät ole kansallisia vaan eurooppalaisia, ja näiden tutkimusten avulla on mahdollista verrata Suomen tilannetta muiden EU-maiden syrjintätilanteeseen. Eurooppalaisten tutkimusten haittana voidaan kuitenkin pitää sitä, että tutkimuksissa kansalliset vähemmistöt (kuten Suomessa esimerkiksi saamelaiset) jäävät huomioimatta. Syrjintätilannetta vuonna 2008 kartoittaneen Eurobarometritutkimuksen mukaan 15 prosenttia suomalaisista ilmoitti kokeneensa syrjintää tai häirintää viimeisen vuoden aikana. 2 Määrä vastasi EU-maiden keskiarvoa. Eniten syrjintää oli koettu iän (6 %) ja sukupuolen (5 %) vuoksi. Muilla syrjintäperusteilla koettu syrjintä oli vähäistä, ainoastaan prosentti vastaajista ilmoitti kokeneensa syrjintää etnisen alkuperän, uskonnon / vakaumuksen tai vammaisuuden perusteella. Neljä prosenttia vastaajista ilmoitti kuitenkin kokeneensa syrjintää jollain muulla kuin edellä mainitulla syrjintäperusteilla. Kukaan vastanneista ei ilmoittanut kokeneensa syrjintää seksuaalisen suuntautumisen perusteella. Tulosta selittää se, että kukaan vastaajista ei ilmoittanut kuuluvansa seksuaalivähemmistöön. Myös muiden vähemmistöjen osuus vastaajista oli vähäinen. 2 Discrimination in the European Union. Perceptions, Experiences and Attitudes. Special Eurobarometer
16 Vaikkei Eurobarometrissä suoraan kysyttykään syrjinnästä työelämässä, kartoitettiin tutkimuksessa kuitenkin kannatusta eri ryhmien työllisyyden tukitoimille. Eniten kannatusta saavat vammaisiin kohdistuvat tukitoimet, joita kannattaa 82 prosenttia suomalaisista. Suomalaiset kuitenkin vastustavat kaikkien ryhmien tukitoimia useammin kuin vastaajat keskimäärin. Myös toisessa vuonna 2008 julkaistussa Eurobarometritutkimuksessa kartoitettiin kokemuksia syrjinnästä. 3 Tutkimuksen mukaan vastaajat tai heidän lähipiiriinsä kuuluvat henkilöt olivat Suomessa kokeneet useimmin syrjintää iän (21 % vastaajista), etnisen alkuperän (21 %) tai moniperusteisen syrjinnän (21 %) perusteella. Vammaisuuden perusteella syrjintää ilmoitti kokeneensa 17 prosenttia, sukupuolen perusteella 16 prosenttia, uskonnon tai vakaumuksen perusteella 11 prosenttia ja seksuaalisen suuntautumisen perusteella 7 prosenttia. Jälkimmäisen tutkimuksen vastaajat ilmoittivat kokeneensa syrjintää useammin. Tätä selittää se, ettei tutkimuksessa kysytty pelkästään vastaajan kokemusta syrjinnästä vaan myös hänen lähipiiriinsä kuuluvien henkilöiden. Molemmissa tutkimuksissa ikä kuitenkin nousi yleisimmäksi syrjintäperusteeksi. 2.2 Etnisten vähemmistöjen kokemukset syrjinnästä Vuonna 2008 EU:n perusoikeusvirasto teetti EU-MIDIS-tutkimuksen selvittääkseen maahanmuuttajien ja etnisten vähemmistöjen kokemuksia syrjivästä kohtelusta, rikoksista, oikeuksien tuntemuksesta sekä valitusten raportoinnista. 4 Kaikissa EU:n jäsenvaltiossa valittiin satunnaisesti eri etnisiä vähemmistöjä ja maahanmuuttajaryhmiä edustava otos henkilökohtaiseen haastatteluun. Suomessa tutkimuksen kohderyhmänä olivat somalit ja venäläiset. Tutkimuksen tilastoaineisto on tarkoitus julkaista vuoden 2009 loppupuolella, jolloin saatavilla lienee myös yksityiskohtaisempaa tietoa työsyrjinnästä. EU-MIDIS-tutkimuksen tulokset antavat lisätietoa syrjinnästä yleisten syrjintätutkimusten, kuten Eurobarometrin, tueksi. Kun Eurobarometriin vastanneista suomalaisista 65 prosenttia piti syrjintää etnisen alkuperän perusteella yleisenä tai hyvin yleisenä, Suomen somaleista näin ajatteli 51 prosenttia ja venäläisistä 28 prosenttia. Etniseen vähemmistöön kuuluvat pitivät syrjintää ehkä hieman yllättäen harvinaisempana kuin suomalaiset keskimäärin. 3 Discrimination in the European Union. Analytical report. Flash Eurobarometer EU-MIDIS European Union Minorities and Discrimination Survey (2009). 12
17 Somaleista 47 prosenttia ilmoitti itse kokeneensa syrjintää vähintään kerran viimeisen vuoden aikana jossain tilanteessa. Syrjintää yksityisissä palveluissa kuluneen vuoden aikana ilmoitti kokeneensa somaleista 27 prosenttia. Suomen somaleista 34 prosenttia ilmoitti joutuneensa rasistisen rikoksen uhriksi viimeisen vuoden aikana. Luku oli toiseksi suurin kaikista tutkituista ryhmistä, ainoastaan romanit Tsekin tasavallassa ilmoittivat joutuneensa rasistisen rikoksen uhriksi useammin (35 %). EU-MIDIS-tutkimuksen osana julkaistussa erillisessä raportissa käsiteltiin muslimien kokemaa syrjintää. 5 Suomessa tutkimukseen haastateltiin Saharan eteläpuolisesta Afrikasta kotoisin olevia muslimeja. Koko EU-MIDIS-tutkimuksen vastaajista keskimäärin joka kolmatta islaminuskoista vastaajaa oli syrjitty 12 viimeisen kuukauden aikana ja 11 prosenttia oli joutunut rasistisen rikoksen kohteeksi. Suomessa syrjintää kokeneiden muslimien osuus oli huomattavasti suurempi, 47 prosenttia oli kokenut syrjintää. Keskimäärin muslimit olivat Suomessa kokeneet syrjintää yli kymmenen kertaa vuodessa. Suomen muslimien syrjintäkokemusten määrä oli toiseksi suurin kaikista tutkituista ryhmistä. 2.3 Syrjintää työelämässä tutkitaan paljon Työelämä on yksi tutkituimpia syrjinnän alueita. Yhtenä syynä tähän voidaan nähdä EU:n direktiivien voimakas vaikutus tasa-arvoa ja syrjintää koskevilla direktiiveillä ja sen pohjalta säädetyllä kansallisella lainsäädännöllä on ollut voimakas työelämäpainotus. Viimeisen vuoden aikana on julkaistu useampia syrjintää työssä koskevia tutkimuksia. Kattavimmin syrjintää käsitellään tilastokeskuksen työolotutkimuksessa, jonka aineisto on monipuolisin SAK:n luottamusmieskysely Suomen Ammattiliittojen Keskusjärjestön luottamusmieskyselyssä luottamushenkilöitä pyydettiin arvioimaan, ovatko he havainneet työpaikallaan syrjintää eri syrjintäperusteilla. 6 Eniten syrjintää luottamushenkilöt olivat 5 EU-MIDIS Minorities and Discrimination Survey: Data in Focus Report 2: Muslims (2009). 6 SAK:n luottamusmieskysely Tutkimustieto 5:2008. Helsinki: SAK. Lokakuussa 2008 tehtyyn kyselyyn vastasi 415 luottamusmiestä, jotka edustivat yhteensä noin työntekijää. 13
18 havainneet terveydentilan (mukaan lukien vammaisuus) vuoksi. Tällaista syrjintää oli havaittu 13 prosentilla työpaikoista. Toiseksi eniten syrjintää havaittiin iän vuoksi (11 prosentilla työpaikoista) ja kolmanneksi eniten (10 prosentilla työpaikoista) työn osa- tai määräaikaisuuden vuoksi. Neljänneksi eniten syrjintää havaittiin ammattiyhdistystoiminnan vuoksi (8 prosentilla työpaikoista). Syrjintää seksuaalisen suuntautumisen vuoksi oli havaittu vain muutamalla työpaikalla. SAK:n luottamusmieskyselyssä syrjintää ammattiyhdistystoiminnan vuoksi havaittiin enemmän kuin muissa tutkimuksissa, mikä todennäköisesti selittyy sillä, että luottamushenkilöiden on tehtävänsä vuoksi helpompi havaita ammattiyhdistystoimintaan liittyvää syrjintää Työolobarometri Työ- ja elinkeinoministeriön julkaisemassa työolobarometrissä tiedusteltiin vastaajilta havaintoja työpaikalla tapahtuneesta syrjinnästä sukupuolen, iän sekä työsuhteen laadun osalta. 7 Vastaajat olivat havainneet eniten tilapäisiin ja osa-aikaisiin työntekijöihin kohdistuvaa syrjintää (18 %). Tilapäisiin ja osa-aikaisiin työntekijöihin kohdistuvaa syrjintää havaittiin myös useammin kuin aikaisemmin: edellisenä vuonna tällaista syrjintää oli havainnut 14 prosenttia. Seuraavaksi eniten syrjintää oli havaittu kohdistuvan vanhoihin (9 %) ja nuoriin (8 %) työntekijöihin. Naisiin kohdistuvaa syrjintää oli havainnut 7 prosenttia. Miehiin kohdistuva syrjintä on vuodesta 2001 hiljalleen vähentynyt. Vuonna 2001 miehiin kohdistuvaa syrjintää havaitsi työpaikallaan kolme prosenttia vastaajista ja vuonna 2008 enää yksi prosentti. Työolobarometrissä tiedusteltiin myös havaintoja etniseltä taustaltaan muiden kuin suomalaisten syrjinnästä. Sellaisia työpaikkoja, joilla työskentelee muita kuin etniseltä taustaltaan suomalaisia oli 37 prosenttia. Teollisuudessa osuus oli kuitenkin muita sektoreita korkeampi. Syrjintää etniseltä taustaltaan muihin kuin suomalaisiin kohdistuen on havainnut teollisuudessa 6 prosenttia, yksityisissä palveluissa 8 prosenttia ja kuntasektorilla 8 prosenttia niistä, joiden työpaikalla on muita kuin etniseltä taustaltaan suomalaisia. Havainnot muiden kuin etniseltä taustaltaan suomalaisten syrjinnästä ovat 2000-luvulla vähentyneet teollisuudessa, kunnissa pysyneet samalla tasolla ja yksityisellä palvelusektorilla lisääntyneet. Muiden vähemmistöjen osalta tutkimuksessa ei kerätty tietoja. 7 Pekka Ylöstalo ja Pirkko Jukka (2008). Työolobarometri Työ- ja elinkeinoministeriön julkaisuja 33/
19 2.3.3 Työolotutkimus ja tasa-arvobarometri Työolotutkimuksissa syrjintää on kartoitettu varsin monitahoisesti, ja tutkimuksissa huomioidaan useita syrjintäperusteita. 8 Työolotutkimuksia voidaan tämän vuoksi pitää kattavimpana työsyrjintää selvittävistä tutkimuksista. Tutkimuksen ansioksi on luettava myös se, että siinä syrjintää selvitetään sekä kokemuksena että havaintoina. Syrjintä suosikkijärjestelmien perustella on ollut koko tutkimusajanjakson ajan syrjinnän syistä yleisin. Noin viidennes on havainnut tällaista syrjintää työpaikallaan, ja noin joka kymmenes on kokenut itse syrjintää suosikkijärjestelmien perusteella. Toiseksi yleisintä syrjintä on työsuhteen tilapäisyyden tai osa-aikaisuuden vuoksi, ja tällaista syrjintää on havainnut noin 15 prosenttia. Määräaikaiset kokevat itse syrjintää useammin (11 %) kuin osa-aikaiset (7 %). Ikäsyrjintä, joka on kolmanneksi yleisin syrjintäperuste, on jaettu tutkimuksessa nuoreen ja vanhaan ikään. Vanhaan ikään liittyvä syrjintä on tutkimuksen mukaan laskenut 1990-luvun lopusta, kun taas nuoreen ikään liittyvä syrjintä on kääntynyt kasvuun. Joka kymmenes nuorimpaan ikäryhmään kuuluva kertoi kokeneensa syrjintää. Iäkkäiden kokema syrjintä ei ole yhtä yleistä: vuotiaista viisi prosenttia kertoi kokeneensa syrjintää. Työolotutkimuksessa ei esitetty suoraan etniseen alkuperään liittyviä kysymyksiä, vaan siinä kysyttiin syrjintää puutteellisen suomen/ruotsin kielen taidon vuoksi tai kansallisuuden ja ihonvärin vuoksi. Puutteelliseen suomen/ruotsin kielen taitoon liittyvää syrjintää pidettiin yleisempänä, kuusi prosenttia oli havainnut sitä työpaikallaan. Kansallisuuteen tai ihonväriin perustuvaa syrjintää oli havainnut neljä prosenttia. Sellaiset vastaajat, joiden äidinkieli oli muu kuin suomi tai ruotsi, tai vastaajan toinen tai molemmat vanhemmat olivat syntyneet ulkomailla, havaitsivat näihin syihin perustuvaa syrjintää muita vastaajia useammin. Vuonna 2008 työolotutkimuksen vastaajilta kysyttiin ensimmäistä kertaa, suhtaudutaanko heidän työpaikallaan tasa-arvoisesti ulkomaalaistaustaisiin työntekijöihin. Lähes neljäkymmentä prosenttia ei kyennyt vastaamaan kysymykseen, sillä heidän työpaikallaan ei ole ulkomaalaistaustaisia työntekijöitä. Niistä vastaajista, joiden työpaikalla kysyttyjä henkilöitä oli, neljäkymmentä prosenttia oli täysin sitä mieltä, että suhtautuminen on tasa-arvoista. Yhdeksän prosenttia oli väittämän kanssa eri mieltä. 8 Anna-Maija Lehto ja Hanna Sutela (2008). Työolojen kolme vuosikymmentä. Työolotutkimusten tuloksia Tilastokeskus. 15
20 Ylemmät toimihenkilöt uskoivat työntekijöitä useammin, että heidän työpaikallaan ulkomaalaistaustaisia työntekijöitä kohdellaan tasa-arvoisesti. Vammaisuuden tai vajaakuntoisuuden vuoksi syrjintää työpaikallaan oli havainnut kolme prosenttia, poliittisiin mielipiteisiin tai ammattiyhdistystoimintaan neljä prosenttia ja seksuaaliseen suuntautumiseen kaksi prosenttia. Suosikkijärjestelmien, määräaikaisuuden, osa-aikaisuuden, sukupuolen, perheellisyyden, nuoren iän ja vanhan iän osalta naiset ilmoittivat miehiä useammin kokeneensa syrjintää. Syrjintää työssään kokeneet ilmoittivat koettujen syrjintätilanteiden liittyneen yleisimmin tiedon saantiin, työtovereiden ja esimiesten asenteisiin sekä palkkaukseen. Vain työhönottotilanteisiin ja nimityksiin liittyvä syrjintä on vähentynyt vuodesta Naiset olivat kokeneet syrjintää kaikissa tutkituissa tilanteissa jopa selvästi miehiä useammin. Naisiin sukupuolen perusteella kohdistuva syrjintä näyttää vähentyneen runsaan kymmenen vuoden aikana. Samalla on kasvanut niiden vastaajien osuus, joiden mukaan sukupuolten välinen tasa-arvo toteutuu heidän työpaikallaan. Vastaajista seitsemän prosenttia on havainnut naisiin kohdistuvaa syrjintää ja neljä prosenttia on kokenut sitä itse. Miehiin kohdistuvaa syrjintää on havainnut kaksi prosenttia. Perheellisyyteen perustuvaa syrjintää oli havainnut viisi prosenttia. Naisista omakohtaista kokemusta tällaisesta syrjinnästä oli kahdella prosentilla. Kokemusta tasa-arvon toteutumisesta työpaikalla voidaan välillisesti pitää syrjinnän mittarina. Työolotutkimuksen mukaan sekä naiset että miehet kokevat sukupuolten välisen tasa-arvon lisääntyneen työpaikalla vuodesta 1997, jolloin 25 prosenttia koki tasa-arvon toteutuvan erittäin hyvin. Vuonna 2008 näin uskoi jo 34 prosenttia. Miehet (40 %) kokevat naisia (30 %) useammin tasa-arvon toteutuvan, ja kehitys myönteiseen suuntaan on tapahtunut erityisesti miesten näkemyksissä. Tasa-arvobarometrin mukaan kokemuksessa sukupuolten tasa-arvon toteutumisesta työpaikalla ei ole tapahtunut merkittävää muutosta viimeksi kuluneiden kymmenen vuoden aikana. 9 Vuonna 2008 erittäin hyvin tasa-arvon uskoi toteutuvan 22 prosenttia naisista ja 38 prosenttia miehistä. Myös tasaarvobarometrissä miesten näkemykset tasa-arvon toteutumisesta ovat olleet koko ajan naisia myönteisimpiä. Vuonna 2008 ero naisten ja miesten näke- 9 Tarja Nieminen (2008). Tasa-arvobarometri Sosiaali- ja terveysministeriön julkaisuja 2008:24. 16
21 myksissä oli aikaisempaa suurempi. Toisaalta, suurin osa vastaajista kuitenkin koki tasa-arvon toteutuvan joko erittäin hyvin tai melko hyvin Suomalaiset tietävät oikeutensa Eurobarometriin vastanneista suomalaisista 62 prosenttia vastasi tietävänsä oikeutensa joutuessaan syrjinnän tai häirinnän kohteeksi. Osuus on merkittävästi suurempi kuin jäsenmaissa keskimäärin (33 %). Suomalaiset myös kokevat olevansa tietoisia oikeuksistaan useammin kuin minkään muun jäsenmaan kansalaiset. EU-MIDIS-tutkimus antaa kuitenkin viitteitä siitä, että ainakaan etniset vähemmistöt eivät tunne oikeuksiaan yhtä hyvin kuin valtaväestö: somaleista 69 prosenttia ja venäläisistä 59 prosenttia ei tiennyt yhtään tahoa, jonka puoleen kääntyä syrjintää kokiessa. Yli puolet vastaajista ei siis tiedä mitään tahoa, joka valvoo syrjintätilannetta ja voisi auttaa syrjintätilanteessa. Lainsäädäntöä valvovien tahojen, viranomaisten sekä neuvontaa ja tukea antavien järjestöjen tiedotus ei siis tavoita kaikkia. Myös muslimeilta tiedusteltiin vastaajien tietämystä omista oikeuksistaan ja syrjinnän vastaisesta lainsäädännöstä. Puolet Suomen muslimeista tiesi, että syrjintä etnisen alkuperän perusteella on kiellettyä rekrytoinnissa, 25 prosenttia ei tiennyt sen olevan kiellettyä ja 25 prosenttia oli sitä mieltä, ettei syrjintää rekrytoinnissa ole kielletty lainsäädännöllä. Enemmistö (69 %) ei tiennyt sellaista tahoa, jonka puoleen kääntyä syrjintää kokiessa, 21 prosenttia tiesi ja 10 prosenttia ei osannut ottaa kantaa. Muiden vähemmistöryhmien tavoin useimmat koko tutkimukseen osallistuneista (79 %) islaminuskoisista vastaajista eivät ilmoita syrjintätapauksista ja rasistisista rikoksista millekään taholle oli kyse sitten valtion elimestä, kuten poliisista, tai kansalaisjärjestöstä. Yleisesti ottaen 59 prosenttia islaminuskoisista vastaajista uskoo, että ilmoittaminen ei johtaisi mihinkään tai muuttaisi mitään, ja 38 prosenttia sanoo, että sellaista tapahtuu koko ajan, eivätkä he sen takia vaivaudu ilmoittamaan tapauksista. Suurin osa kaikista koko tutkimukseen osallistuneista syrjintää 12 viimeisen kuukauden aikana kokeneista islaminuskoisista vastaajista uskoi syrjinnän johtuneen pääasiallisesti heidän etnisestä syntyperästään. Vain kymmenen prosenttia uskoi syrjinnän johtuneen yksinomaan uskonnosta. Valitettavasti näitä tietoja ei ole saatavilla erikseen suomalaisista muslimeista. Oikeuksien tuntemus vaikuttaa heikolta, ja valituksista raportoidaan harvoin. Samoja asioita olisi selvitettävä myös muiden vähemmistöjen osalta. 17
22 2.3.5 Mitä tutkimusten perusteella voidaan sanoa syrjinnästä? Tutkimusten perusteella ei muodostu selkeää kokonaiskuvaa syrjinnästä työelämässä. Osittain tämä johtuu siitä, että tutkimukset keskittyvät eri asioihin. Osassa selvitetään kokemuksia syrjinnästä, toisissa syrjintähavaintoja sekä osassa sitä, kuinka yleisenä syrjintää pidetään. Lisäksi tutkimusten perusteella on vaikeaa arvioida tilannetta eri syrjintävaarassa olevien ryhmien näkökulmasta, sillä eri tutkimuksissa tarkastellaan eri syrjintävaarassa olevia ryhmiä. Tutkimusten tietojen vertaamista toisiinsa vaikeuttaa se, että eri kyselyissä tietyt syrjintäperusteet yhdistetään toisiinsa. Esimerkiksi SAK:n luottamismieskyselyssä vammaisuus yhdistetään syrjintään terveydentilan vuoksi ja etninen alkuperä äidinkieleen. Tutkimusten luomaan kuvaan täytyy suhtautua erityisen varovaisesti vähemmistöjen osalta, sillä heidän osuutensa tutkimuksen vastaajista saattaa olla hyvin pieni. Tutkimusten vastaajien huomioiminen on tärkeää tuloksia arvioitaessa, sillä tutkimusten perusteella saattaa syntyä kuva, ettei syrjintää esiinny, jollei kiinnitetä huomiota vastaajajoukon taustoihin. Syrjintävaarassa olevien ryhmien mukana olo tutkimuksissa olisi tarpeellista syrjinnän esiintuomiseksi. Monissa työsyrjintätutkimuksissa selvitetään työssäkäyvien ihmisten kokemaa syrjintää, ja tutkimukseen vastaamisen ehtona on työssäkäynti, joka voidaan tutkimuksissa määritellä monin eri kriteerein (kuten päätoiminen palkansaaja). Ongelmaksi jää silloin, miten saada esille kokemukset rekrytoinnissa esiintyvästä syrjinnästä. Monien vammaisjärjestöjen mukaan vammaisten työllistymisen esteenä ovat erityisesti asenteet, jotka estävät työllistymisen. 10 Tähän tilanteeseen toivottavasti parannusta tuo työ- ja elinkeinoministeriön rahoittama tutkimus rekrytoinnissa esiintyvästä syrjinnästä, joka valmistuu vuoden 2009 loppuun mennessä. 11 Joitain huomioita työsyrjinnästä on kuitenkin mahdollista tehdä tutkimusten perusteella. Vaikka huomioidaan vähemmistöjen vähäinen osuus tutkimuksien vastaajissa, voidaan kuitenkin todeta, ettei syrjintä työelämässä ole ainoastaan vähemmistöjen kysymys. Tietyt ryhmät (ja naiset) ovat kuitenkin alttiita työsyrjinnälle. Syrjintää esiintyy monilla eri perusteilla, monissa eri tilanteissa ja monilla eri sektoreilla. Kyse ei siis ole yksittäisistä tapauksista vaan yleisestä ilmiöstä. 10 Aaltonen, Joronen & Villa (2009). Syrjintä Suomessa 2008, s Lisätietoja työ- ja elinkeinoministeriön tarjouspyynnöstä 1449/424/2009, työhönottotilanteessa tapahtuvaa syrjintää koskeva tutkimuskatsaus. 18